विष्णुपुराण (3. 14. 21-30), वराहपुराण (13. 53-58) आ अन्य धर्मशास्त्रों मे श्राद्ध पर होए बला खर्च क विषय मे बताओल गेल अछि । इ दसो श्लोक प्रतिष्ठित विष्णुपुराण से लेल गेल अछि । ओ कहैत अछि जे ध्यान राखब जे ई निर्देश हमर पितर क अछि जिनकर सन्तुष्टि क लेल श्राद्ध कैल जाएत अछि ।
 पितृगीतांस्तथैवात्र श्लोकास्तांश्च शृणुष्व मे।
 श्रुत्वा तथैव भवता भाव्यं तत्रादृतात्मना। । 21। ।
 पितरों दिस स कहल गेल पितृगीता क श्लोकों कए हमरा स सुनू आ सुनिकए आदरपूर्वक एहि प्रकार क आचरण करू । । 21। ।
 अपि धन्यः कुले जायेदस्माकं मतिमान्नरः।
 अकुर्वत् वित्तशाठ्यो यः पिण्डान्नो निर्वपिष्यति। । 22। ।
 कि हमरालोग क कुल मे एहन विचारबला धनमान लोग उत्पन्न अछि जे धनक घमण्ड नहि करैत होए सैह हमरा पिण्ड देत ? 22। ।
 रत्नं वस्त्रं महायानं सर्वभोगादिकं वसु।
 विभवे सति विप्रेभ्यो योस्मानुद्दिश्य दास्यति। । 23। ।
 सामर्थ्य भेला पर हमरा लक्ष्य कए ब्राह्मणों कए रत्न, वस्त्र, विशाल वाहन, सभ प्रकार क भोग्य सामग्री क दान करत ? । । 23। ।
 अन्नेन वा यथाशक्त्या कालेस्मिन् भक्तिनम्रधीः।
 भोजयिष्यति विप्राग्र्यांस्तन्मात्रविभवो नरः। । 24। ।
 अथवा एहि समय, श्राद्ध काल, भक्ति से नम्र बुद्धि बला अपन सामर्थ्य क अनुसार ओतबे विभव बला व्यक्ति अन्न से ब्राह्मणश्रेष्ठ कए भोजन कराओत । 24।
 असमर्थोन्नदानस्य धन्यमात्रां स्वशक्तितः।
 प्रदास्यति द्रिजाग्रेभ्यः स्वल्पाल्पां वापि दक्षिणाम्। 25। ।
 अन्नदान करबा मे सेहो जों ओ समर्थ नहि अछि त अपनी शक्ति क अनुसार ब्राह्मणश्रेष्ठ कए खाली धन दान करत, संगे, कनिकटा दक्षिणा सेहो देत । 25।
 तत्राप्यसामथ्र्ययुतः कराग्राग्रस्थितांस्तिलान्।
 प्रणम्य द्विजमुख्याय कस्मैचिद् भूप! दास्यति। । 26। ।
 हे राजन्, जों एतबा मे सेहो सामर्थ्य नहि होए त आंगुर क अगिला भाग से तिल (एक चुटकी तिल) उठाकए कोनो श्रेष्ठ ब्राह्मण कए देत । 26।
 तिलैः सप्ताष्टभिर्वापि समवेतं जलाञ्जलिम्।
 भक्तिनम्रः समुद्दिश्य भुव्यस्माकं प्रदास्यति। । 27। ।
 अथवा सात वा आठ तिल स युक्त जल अंजलि में लकए भक्ति से नम्र भकए हमरा लक्ष्य कए धरती पर देत । 27।
 यतः कुतश्चित् सम्प्राप्य गोभ्यो वापि गवादिकम्।
 अभावे प्रीणयन्नस्माञ्छ्रद्धायुक्तः प्रदास्यति । । 28। ।
 अथवा एकरो अभाव मे जतय कतहू से गायक एक दिनक भोजन संग्रह करि हमरा प्रसन्न करैत श्रद्धा क संग गाय कए अर्पित करत । 28।
 सर्वाभावे वनं गत्वा कक्षमूलप्रदर्शकः।
 सूर्यादिलोकपालानामिदमुच्चैर्वदिष्यति । । 29। ।
 न मेस्ति वित्तं न धनं न चान्यच्छ्राद्धोपयोग्यं स्वपितृन्नतोस्मि।
 तृप्यन्तु भक्त्या पितरो मयैतौ कृतौ भुजौ वर्त्मनि मारुतस्य। । 30। ।
 हमरा लग निह त सम्पत्ति अछि, नहिए अन्न, नहिए श्राद्ध लेल उपयोगी आन कोनो वस्तू । हम अपन पितर क प्रति नतमस्तक छी हमर एहि भक्ति स हमर पितर तृप्त होए, हम वायु क रास्ता अपन दुनू हाथ ऊपर उठा नेने छी । । 29-30।
 इत्येतत् पितृभिर्गीतं भावाभावप्रयोजनम्।
 यः करोति कृतं तेन श्राद्धं भवति पार्थिव। । 31। ।
 हे राजन्, एहि प्रकारक, सामर्थ्य आ अभाव दुनू गप कहनिहार पितर क एहि वाणी क अनुसार जे कर्म करैत अछि हुनके द्वारा श्राद्ध सम्पन्न मानल जाएत अछि । 31। ।
 यैह अंश वाराहपुराण मे सेहो अछि 13. 51 से 13. 61 तक अविकल उद्धृत अछि । 